Prime Willow-JeanWILLOW-JEAN PRIME (Labour): Tēnā koe e Te Māngai o Te Whare. Ā he tino hōnore tēnei mōku te tū ki te kōrero e pā ana ki tēnei pire kei mua i te aroaro o Te Whare i tēnei ahiahi. Ahakoa tēnā e āhua āwangawanga ana ahau tēnei uri o Ngāpuhi te tū ki te kōrero mō tētahi kaupapa o Te Arawa whānui o Rotorua o ngā whanaunga a Wāhiao Tūhourangi Ngāti Whakaue anō hoki. Ahakoa tēnā he tonotono ahau mō taku pāti nō reira e tū ana ahau ki te kōrero. Engari i au e rangahau ana ngā hītori e pā ana ki tēnei pire kua whai pānga ahau ki tēnei kaupapa ka whai wāhi anō hoki ahau ki te tuku mihi. Ā i rongo ahau i ngā kōrero o Harete Hipango e mihi ana ki tēnei kaupapa mō ngā tāngata i puta mai i tērā kura i haere mai ki roto i ngā rohe puta noa i Aotearoa i Whanganui i Te Tai Tokerau anō hoki. Tēnā pea kāhore e tino mōhiotia whānuitia i haere mai ētahi o ngā tauira i puta i tērā kura ki roto i Te Tai Tokerau ki te hanga i te whare rūnanga i Waitangi. Ko Pine Taiapa tēnā ko Hori Waititi tēnā. I haere rātou ki tērā kura ki te ako i ngā pūkenga ēnei tūāhuatanga nā te mea kua ngaro tērā āhuatanga i roto i Te Tai Tokerau. He aha ai? Nā te mea i te taenga mai o Te Pākehā me te taenga mai o te hāhi ka ngaro wērā momo pūkenga i roto i a mātou i Te Tai Tokerau. Ki te kore tēnei kura i whakatū i kore rawa pea i ako anō wērā pūkenga i roto i Te Tai Tokerau. Nō reira e hiahia ana ahau ki te mihi ki a rātou nō rātou te whenua mō tēnei kura. Ngā painga i puta mai mō tātou katoa o Aotearoa.Ā nō reira e harikoa ana ahau te rongo i ngā kōrero kua puta mai i Te Kōmiti Whiriwhiri i Ngā Take Māori. Ehara ahau i te mema o tērā kōmiti. Ko ahau tētahi mema o Te Kōmiti Whiriwhiri Take Pūtea. Engari kua pānui ahau i te rīpoata kua rongo ahau i ngā kōrero a te heamana me ētahi atu o ngā mema. Ko tāku e rongo atu ana te āhua nei kua whakarongo te kōmiti ki ngā kōrero a ngā kaitono nō reira kua tīni ētahi o ngā āhuatanga ētahi o ngā wāhanga i roto i tēnei pire kia tutuki ō rātou wawata.Āe i rongo ahau tēnā pea ehara tērā i te mahi ngāwari te mahi māmā i roto i aua hui tērā hui e kōrerotia nei i roto i Rotorua. E rongo ana ahau tēnā pea kei reira ngā piki me ngā heke me ngā taimahatanga engari ināianei kua tae mai tēnei pire ki Te Whare Pāremata kua tutuki tērā wāhanga o te kaupapa. Kei konei te pire kua tīni ētahi o ngā wāhanga i roto i te pire ā e whakaae ana tātou katoa ināianei i tēnei wā.Nō reira e tino mihi ana ahau ki te kōmiti ki ngā kaimahi i āwhina i a koutou i roto i tēnei mahi. Nō reira e te heamana e Rino koutou katoa i runga i tērā kōmiti ka nui te mihi ki a koutou mō tō koutou mahi ki te tautoko i ngā hiahia i ngā wawata o te hunga kāinga nō rātou te whenua e whakatutuki ana i tērā kōrero kua riro whenua atu ka hoki whenua mai. Nā reira i runga i tērā e mihi ana ki te kōmiti. E mihi ana hoki ki ngā tāngata i whai wā ki te tuku i ngā tāpaetanga ngā tono mō tēnei pire. Te āhua nei tata ki te 74 ngā tāpaetanga i tono atu mō tēnei pire. Ā 40 o rātou i tuku tāpaetanga i tae atu ki te kōrero ki tō rātou tono mehemea kei Rotorua ētahi Whanganui-a-Tara ētahi atu anō. Koirā te pai o tēnei kaupapa ko te whai wā ki te whakarongo ki ngā whakaaro ki ētahi o ngā nawe ngā raruraru me ō rātou whakaaro me pēhea te whakapai ake te ture hei tutuki i ngā wawata o rātou mā. Ko te āhua nei e kite ana ahau kua tutuki tērā i roto i tēnei pire nō reira e tautoko ana ahau pau te kaha. Tēnā koutou.[Greetings to the Speaker. It is a real honour for me to stand and speak about this bill before the House this afternoon. Despite this I am a bit anxious this descendant of Ngāpuhi standing to speak about this matter belonging to the wider Te Arawa of Rotorua to the relations of Wāhiao Tūhourangi and Ngāti Whakaue. Despite that I have been bid by my party and therefore I am standing to speak. However when I was researching the history about this bill I found a connection to this matter and it gives me the opportunity to give acknowledgments. Well I heard the speech by Harete Hipango acknowledging this matter for the people who came out of that school and came to the regions throughout New Zealand Whanganui and also Northland.Perhaps it is not widely known that some of the students who graduated from that school came to Northland to build the meeting house at Waitangi. Pine Taiapa was one and Hori Waititi was another. They went to that school to learn the skills these types of things because those aspects had been lost in Northland.Why? Because when the Pākehā arrived and religion arrived those types of skills were lost amongst us in Northland. If this school hadn't been set up perhaps those skills would not have been relearnt in Northland. Therefore I wish to acknowledge those whose land was provided for this school. The benefits that have arisen for all of us in New Zealand.And therefore I am happy to hear what has been said by the Māori Affairs Committee. I am not a member of that committee. I am a member of the Finance and Expenditure Committee. However I have read the report and I have heard the speeches by the chair and some other members. What I have heard is that it seems that the committee has listened to what has been said by the submitters and therefore some aspects have been changed some of the sections in this bill have been changed so that their aspirations can be achieved.Yes I heard that perhaps this isn't an easy task a simple task in those meetings—that meeting in Rotorua that was spoken about. I hear that perhaps there are ups and downs and pressures. However now this bill has arrived at Parliament and that part of the matter has been achieved. The bill is here some sections in the bill have been changed and we all agree now at this time. Therefore I really congratulate the committee and the staff who helped them with this work. Therefore to the chair Rino all of you on that committee a big acknowledgment to you for your work to support the desire and the aspirations of the home people whose land it is to make manifest that saying: it was taken as land and should return as land. Therefore on that note I acknowledge the committee.I also acknowledge the people who took the time to make submissions on this bill. It appears that there were 74 submissions put in about this bill and 40 of those who made submissions came to speak to their submission whether they were at Rotorua or in Wellington. That is one of the benefits of this initiative—having time to listen to the thoughts to some of the difficulties the problems and their thoughts on how the law could be improved to achieve the aspirations of those who have passed. It appears and I see that has been accomplished in this bill and therefore I support it without limitation. Greetings to you all.]